“Hy voel baie skuldig daaroor, in ag genome sy grootwordjare. Daar drink hy ’n mediese mengeldrankie waarmee ’n apteker hom help, sodat hy kan vergeet. Dit maak hom egter nog meer deurmekaar en dit bring allerhande goed na hom terug. Dis hoekom die spesifieke beroep so funksioneel tot die storie is.”
“Ons het ’n lesing van die teks op ’n gehoor in die Markteater uitgetoets en die teks daarvolgens aangepas en verder ontwikkel. Die stuk het meer as 20 weergawes. Dit is gegrond op twee vriende van my wat ek ’n hele ruk gelede afsonderlik ontmoet het. Ek wou kyk na wat gebeur wanneer twee mense ’n gelyksoortige ontdekking binne-in hulself doen, en ook kyk na die verskillende maniere waarop hulle dit doen.”
“Dis ’n baie surrealistiese reis. Ek dink daar is baie stukke binne-in die groter toneelstuk. Dit vind beslis plaas in ’n vreemde kopspasie.”